**Zápisnica**

**Zo zasadnutia obecného zastupiteľstva, ktoré sa konalo dňa 15.12.2016**

**Počet poslancov: 9**

**Prítomní: 7**

**Starosta obce: Anton Emrich**

**HKO: Mgr. Iveta Balejčíková**

**Neprítomní: Róbert Benkovič, Ivan Linder**

**Program:**

1. **Otvorenie – prezentácia, určenie zapisovateľa a overovateľov zápisnice, schválenie programu zasadnutia OZ**
2. **Kontrola uznesení z predchádzajúceho zasadnutia, konaného dňa 30.11.2016**
3. **Schválenie prenájmu bytu, predľženie doby nájmu do 31.12.2019, pre:**

* **Ivan Linder a maželka Helena, Moravský Svätý Ján č. 859**
* **Martin Hajdin a Renáta Malášková, Moravský Svätý Ján č. 859**
* **Martin Linder a Martina Mihová, Moravský Svätý Ján č. 794**

1. **Schválenie odmeny hlavnej kontrolórky obce**
2. **Schválenie zmluvy medzi obcou Moravský Svätý Ján a Obecným podnikom Moravský Svätý Ján, s.r.o. o prevádzkovaní Verejnej splaškovej kanalizácie a ČOV Moravský Svätý Ján.**
3. **Schválenie dĺžky pracovného času, pracovného pomeru hlavného kontrolóra obce Moravský Svätý Ján na obdobie 2017 – 2023.**
4. **Schválenie odpisu nedaňových pohľadávok obyvateľov obce Moravský Svätý Ján, Jána Štvrteckého a Anny Hricovej, ktoré sú evidované Domovom MUDr. Dallosa n.o.**
5. **Schválenie zmeny rozpočtu obce č. 5/2016**
6. **Prerokovanie stanoviska HK k navrhovanému rozpočtu obce na rok 2017 a schválenie rozpočtu obce na rok 2017.**
7. **Rôzne I. Schválenie dodatku č. 1 k zmluve na výkon špeciálneho stavebného úradu pre miestne a účelové komunikácie**
8. **Diskusia**
9. **Záver**

**K bodu programu č. 1- Otvorenie určenie zapisovateľa** **určenie overovateľov zápisnice**   **Schválenie programu rokovania,**

Zasadnutie zastupiteľstva otvoril a viedol starosta obce, privítal prítomných poslancov, hostí a občanov. Skonštatoval, že je prítomná nadpolovičná väčšina poslancov, teda zasadnutie je uznášania schopné. Neprítomní boli: Ivan Linder, Róbert Benkovič, ktorých neúčasť bola ospravedlnená. Za zapisovateľku zápisnice určil pracovníčku obce Elenu Stupavskú a za overovateľov zápisnice poslancov: Mgr. Katarínu Ježkovú a Stanislava Krajčíra. Oboznámil poslancov s programom zasadnutia. Keďže k programu neboli vznesené žiadne pripomienky a pozmeňujúce návrhy, starosta obce dal za prednesený návrh programu hlasovať. Bolo prijaté uznesenie:

**Uznesenie č. 45/2016**

Obecné zastupiteľstvo v Moravskom Svätom Jáne:

**A: prerokovalo** návrh programu riadneho zasadnutia OZ

**B: Schvaľuje** Návrh programu riadneho zasadnutia OZ konaného dňa 15.12.2016

Počet všetkých poslancov: 9 Počet prítomných poslancov: 7

Za: 7 proti: 0 zdržal sa:0

1. **Kontrola uznesení zo zasadania OZ konaného dňa 30.11. 2016**

**38/2016** – OZ schválilo založenie Obecného podniku Moravský Svätý Ján, s.r.o. –

prebieha registrácia

**39/2016** – OZ schválilo zrušenie živnostenského oprávnenia obce v celom rozsahu

podnikania – bude vykonané po registrácií s.r.o.

**40/2016** –OZ schválilo uzatvorenie zmluvy upravujúcej podmienky a spôsob Prevádzky ČOV a kanalizácie v obciach Moravský Svätý Ján a Sekule – prebieha príprava zmluvy

**41/2016** – OZ schválilo plán kontrolnej činnosti HK na I. polrok 2017

**42/2015** – OZ schválilo prenájom priestorov pre firmu R&S Computer, s.r.o. Sekule –

Pripravuje sa zmluva.

**43/2016**- OZ schválilo spôsob prevodu majetku, pre manželia Masarykovi

**44/2016** – OZ schválilo prevod majetku obce, pre manželov Masarykovi – prebieha realizácia návrhu na vklad do katastra.

**Uznesenie č. 46/2016**

Obecné zastupiteľstvo v Moravskom Svätom Jáne:

**A: prerokovalo** plnenie uznesenízasadania OZ konaného dňa 30.11.2016

**B: Berie na vedomie:** plnenie uznesenípredchádzajúceho zasadania OZ

Počet všetkých poslancov: 9 Počet prítomných poslancov: 7

Za: 7 proti: 0 zdržal sa: 0

**K bodu programu č. 3. - Schválenie prenájmu bytu, predĺženie doby nájmu do**

**31.12.2019, pre:**

* Ivan Linder a maželka Helena, Moravský Svätý Ján č. 859
* Martin Hajdin a Renáta Malášková, Moravský Svätý Ján č. 859
* Martin Linder a Martina Mihová, Moravský Svätý Ján č. 794

**Uznesenie č. 47/2016**

Obecné zastupiteľstvo v Moravskom Svätom Jáne:

**A: prerokovalo ,** návrh starostu o predĺženie doby nájmu pre nájomcov na 15 b.j. a 6 b.j. uzavretím Zmluvy o nájme bytu

**B: schvaľuje**  uzavretie Zmluvy o nájme bytu pre nájomcov:

Ivan Linder a maželka Helena, Moravský Svätý Ján č. 859

Martin Hajdin a Renáta Malášková, Moravský Svätý Ján č. 859

Martin Linder a Martina Mihová, Moravský Svätý Ján č. 794

Doba nájmu do 31.12.2019, v zmysle terajších zmlúv.

Počet všetkých poslancov: 9 Počet prítomných poslancov: 7

Za: 7 proti: 0 zdržal sa: 0

**K bodu program č. 4. - Schválenie odmeny hlavnej kontrolórke obce**

Návrh na vyplatenie odmeny hlavnej kontrolórke obce Mgr. Ivete Balejčíkovej predniesol poslanec OZ a predseda fianančnej komisie Ing. Norbert Galčík. Poslanci k návrhu nemali žiadne pripomienky a prijali uznesenie:

**Uznesenie č. 48/2016**

Obecné zastupiteľstvo v Moravskom Svätom Jáne v zmysle § 18c ods. 5 zákona 369/1990 Zb. o obecnom zriadení

**A: prerokovalo** návrh starostu na vyplatenie odmeny hlavnej kontrolórke obce

**B: schvaľuje:**odmenu hlavnej kontrolórke obce Moravský Svätý Ján, Mgr. Ivete Balejčíkovej, vo výške 20 % mesačného platu hlavného kontrolóra podľa ods. 1 uvedeného zákona, t. j. 272,00 €. Odmena bude vyplatená vo výplatnom termíne za mesiac december 2016.

Počet všetkých poslancov: 9 Počet prítomných poslancov:7

Za: 7 proti: 0 zdržal sa:0

**K bodu programu č. 5. - Schválenie uzatvorenia zmluvy medzi obcou Moravský Svätý**

**Ján a Obecným podnikom Moravský Svätý Ján , s.r.o. o prevádzkovaní verejnej**

**splaškovej kanalizácie a ČOV Moravský Svätý Ján.**

**Uznesenie č. 49/2016**

Obecné zastupiteľstvo v Moravskom Svätom Jáne

**A: prerokovalo** návrh starostu

**B: schvaľuje:** uzavretie zmluvy o prevádzkovaní verejnej kanalizácie v obci Moravský Svätý Ján a obci Sekule a o postúpení a prevzatí práv a povinností medzi obcou Moravský Svätý Ján a obchodnou spoločnosťou Obecný podnik Moravský Svätý Ján, s. r. o. v súlade s Podmienkami pre prevádzkové a koncesné zmluvy v rámci operačného programu Životné prostredie prioritnej osi 1 operačného cieľa 1.1 a 1.2 v programovom období 2007 – 2013 v Slovenskej republike a podľa požiadaviek poskytovateľa nenávratného finančného príspevku na projekt „Výstavba splaškovej tlakovej kanalizácie v aglomerácii Moravský Svätý Ján – Sekule.“

Počet všetkých poslancov: 9 Počet prítomných poslancov:7

Za: 7 proti:0 zdržal sa:0

**K bodu program č. 6. - Schválenie dĺžky pracovného času, pracovného pomeru HK**

**obce na obdobie rokov 2017-2023.**

**Uznesenie č. 50/2016**

Obecné zastupiteľstvo v Moravskom Svätom Jáne:

**A: Prerokovalo**: Návrh starostu

**B: Schvaľuje**: Obecné zastupiteľstvo schvaľuje deň konania voľby hlavného kontrolóra obce Moravský Svätý Ján, na 26.01.2017 s tým, že posledný termín odovzdania prihlášok uchádzačov je dňa 12.01.2017 o 12:00 hod. na obecnom úrade.

Obecné zastupiteľstvo určuje pracovný úväzok hlavného kontrolóra obce v rozsahu 20 %.

Počet všetkých poslancov: 9 Počet prítomných poslancov: 7

Za: 7 proti: 0 zdržal sa: 0

**K bodu program č. 7 - Schválenie príspevku na úhradu nedoplatku klientov Domova MUDr.**

**Uznesenie č. 51/2016**

Obecné zastupiteľstvo v Moravskom Svätom Jáne:

**A: Prerokovalo**: Žiadosť, podanú na Obecný úrad Moravský Svätý Ján dňa 02.12.2015 a

zaevidovaná pod č.j. 121/2016, na jednorazovú úhradu nedoplatkov za klientov, Ján Štvrtecký 808,20€ a Anna Hricová 278,60€.

**B: Konštatuje**: Uvedení klienti boli prijatí do zariadenia ešte pred vznikom n.o. Nemajú dostatočné príjmy na úhradu celej výšky úhrady za poskytované sociálne služby. Nemajú priamych príbuzných, ktorí by mali povinnosť vznikajúce nedoplatky uhrádzať. Nevlastnia žiadny majetok, z ktorého by sa uvedené nedoplatky uhradili.

**C: Schvaľuje**: príspevok na úhradu nedoplatku za sociálnu službu Jána Štvrteckého a Anny Hricovej, za obdobie od1.1.12016 do 31.12.2016, ktoré sú evidované Domovom MUDr. Dallosa n.o. a ktoré vznikli v roku 2016 v celkovej výške 1.086,80€, na účet Domova MUDr. Dallosa, n.o.

Počet všetkých poslancov: 9 Počet prítomných poslancov:7

Za: 7 proti: 0 zdržal sa:0

**K bodu program č. 8 - Schválenie zmeny rozpočtu obce č. 5/2016**

**Uznesenie č. 52/2016**

Obecné zastupiteľstvo v Moravskom Svätom Jáne:

**A: Prerokovalo**: Návrh starostu na zmenu rozpočtu č. 5/2016

**B: Schvaľuje**: V zmysle §14 zákona č. 583/2004 Z.z. o rozpočtových pravidlách územnej

samosprávy, zmenu rozpočtu č.5/2016 na úroveň reálneho stavu v príjmovej

a výdavkovej časti k 31.12.2016 vrátane programov a podprogramov.

Počet všetkých poslancov: 9 Počet prítomných poslancov:7

Za: 7 proti: 0 zdržal sa:0

**K bodu programu č. 9 - Prerokovanie stanoviska HK k navrhovanému rozpočtu**

**obce na rok 2017 a schválenie rozpočtu obce na rok 2017.**

Mgr. Iveta Blaječíková, HKO predniesla svoje stanovisko k návrhu rozpočtu na rok 2017 až

2019 kde skonštatovala, že predkladateľ dodržal ustanovenie § 9 ods.2 zákona NR SR č. 369/90 Zb. o obecnom zriadení v znení neskorších predpisov a zverejnil návrh rozpočtu 15 dní pre jeho schválením. Odporúča Obecnému zastupiteľstvu v Moravskom Svätom Jáne predložený návrh rozpočtu na rok 2017 schváliť a návrh rozpočtu na roky 2018 – 2019 vziať na vedomie.

**Uznesenie č. 53/2016**

Obecné zastupiteľstvo obce Moravský Svätý Ján v zmysle § 11 ods. 4 písm. b) zákona č.

369/1990 Zb. o obecnom zriadení a zákona č. 583/2004 Z. z. o rozpočtových pravidlách

územnej samosprávy:

**A: Prerokovalo:** Návrh rozpočtu Obce Moravský Sv.Ján

**B:** **Berie na vedomie**: stanovisko hlavného kontrolóra obce Mgr. Ivety Balejčikovej k

návrhu rozpočtu na rok 2017 s výhľadom na roky 2018- 2019

**C: Schvaľuje:** rozpočet vrátane programov a podprogramov podľa prílohy na rok 2017.

**D: Berie na vedomie**: viacročný rozpočet vrátane programov a podprogramov na roky 2018-2019

Počet všetkých poslancov: 9 Počet prítomných poslancov:7

Za: 7 proti: 0 zdržal sa:0

**K bodu programu č. 10. - Rôzne**

1. **Schválenie dodatku č. 1 k zmluve na výkon špeciálneho stavebného úradu pre**

**miestne a účelové komunikácie**

**Uznesenie č. 54/2016**

Obecné zastupiteľstvo v Moravskom Svätom Jáne:

**A: Prerokovalo:** Návrh starostu

**B:** **Schvaľuje:** uzavretie dodatku č. 1 k zmluve na výkon špeciálneho stavebného úradu pre miestne a účelové komunikácie, uzavretej medzi Obcou Moravský Svätý Ján a Mestom Senica, uzavretej dňa 22.12.2015.

Počet všetkých poslancov: 9 Počet prítomných poslancov: 7

Za: 7 proti: 0 zdržal sa: 0

Poslanec Matej Hajdin vzniesol požiadavku na rekonštrukciu sociálneho zariadenia na Obvodnom zdravotnom stredisku. Toto je v zlom stave a od kolaudácie Obvodného zdravotného strediska neboli vykonané žiadne opravy, údržba a rekonštrukcia. Počas jarmoku slúžia toalety jarmočníkom, občanom, širokej verejnosti a kapacitne nepostačujú. Poslanci s pripomienkou súhlasili a požiadali starostu obce, aby v rámci možností obce (rozpočet) bola rekonštrukcia zrealizovaná do najbližšieho jarmoku, t.j. jún 2017.

**K bodu programu č. 11 - Diskusia**

V rámci diskusie pozval poslanec OZ Ing. Ondrej Kmoško prítomných na stolnotenisový turnaj o pohár starostu obce, ktorý sa bude konať 28. a 29. decembra v ZŠ Sekule a ktorý organizuje ŠK Jáňan.

**K bodu programu č. 12 - Záver**

Starosta obce pozval všetkých prítomných na silvestrovský punč a polnočný ohňostroj. Zároveň poďakoval poslancom za celoročné úsilie a poprial krásne prežitie blížiacich sa vianočných sviatkov. Poďakoval za účasť a ukončil zasadnutie.

**Anton Emrich**

**Starosta**

**Overovatelia:**

**Mgr. Katarína Ježková**

**Stanislav Krajčír**

Zapísala: Elena Stupavská